Document ID: 31992R0467

ΚΑΝΟΝΙΣΜΟΣ (ΕΟΚ) αριθ. 467/92 ΤΗΣ ΕΠΙΤΡΟΠΗΣ της 27ης Φεβρουαρίου 1992 για την τροποποίηση του κανονισμού (ΕΟΚ) αριθ. 388/92 περί λεπτομερειών εφαρμογής του ειδικού καθεστώτος για τον εφοδιασμό σε προϊόντα σιτηρών των γαλλικών υπερποντίων διαμερισμάτων (ΓΥΔ) και περί καθορισμού του προβλεπόμενου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα (1), και ιδίως το άρθρο 2 παράγραφος 6 και το άρθρο 3 παράγραφος 5,
Εκτιμώντας:
ότι πρέπει να προσδιοριστούν οι αναπτυσσόμενες χώρες των οποίων τα προϊόντα σιτηρών γίνονται αποδεκτά στα ΓΥΔ με απαλλαγή από την εισφορά κατά την εισαγωγή, σε εφαρμογή του ειδικού καθεστώτος εφοδιασμού που καθορίστηκε από τα άρθρα 2 και 3 παράγραφος 1 του κανονισμού (ΕΟΚ) αριθ. 3763/91 7 ότι πρέπει, για το σκοπό αυτό, να ληφθούν υπόψη οι χώρες και τα εδάφη που επωφελούνται του καθεστώτος των γενικευμένων προτιμήσεων για ορισμένα γεωργικά προϊόντα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 388/92 της Επιτροπής (2) προστίθεται η ακόλουθη παράγραφος 3:
«3. Για την εφαρμογή των άρθρων 2 και 3 παράγραφος 1 του κανονισμού (ΕΟΚ) αριθ. 3763/91, οι αναπτυσσόμενες χώρες είναι εκείνες που εμφαίνονται στα παραρτήματα ΙΙΙ και V του κανονισμού (ΕΟΚ) αριθ. 3833/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων για το 1991 σε ορισμένα γεωργικά προϊόντα που κατάγονται από τις αναπτυσσόμενες χώρες (*), όπως τροποποιήθηκε τελευταία από τον κανονισμό (ΕΟΚ) αριθ. 3587/91 (**).
(*) ΕΕ αριθ. L 370 της 20.12.1990, σ. 86.
(**) ΕΕ αριθ. L 341 της 12.12.1991, σ. 1.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 1992.

Labels: 3
18
17